CELEX: 62011CN0561
Language: el
Date: 2011-11-08 00:00:00
Title: Υπόθεση C-561/11: Αίτηση για την έκδοση προδικαστικής αποφάσεως, την οποία υπέβαλε το Juzgado de lo Mercantil de Alicante (Ισπανία) στις 8 Νοεμβρίου 2011 — Fédération Cynologique Internationale κατά Federatión Canina Internacional de Perros de Pura Raza

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/34
            
         
      Αίτηση για την έκδοση προδικαστικής αποφάσεως, την οποία υπέβαλε το Juzgado de lo Mercantil de Alicante (Ισπανία) στις 8 Νοεμβρίου 2011 — Fédération Cynologique Internationale κατά Federatión Canina Internacional de Perros de Pura Raza
      (Υπόθεση C-561/11)
      (2012/C 25/65)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Mercantil de Alicante
      
         Διάδικοι στην υπόθεση της κύριας δίκης
      
      
         Ενάγουσα: Féderation Cynologique Internationale
      
         Εναγομένη: Federatión Canina Internacional de Perros de Pura Raza
      
         Προδικαστικό ερώτημα
      
      Στο πλαίσιο διαφοράς που αφορά την προσβολή του αποκλειστικού δικαιώματος που παρέχει κοινοτικό σήμα, μπορεί το δικαίωμα απαγορεύσεως σε τρίτους να χρησιμοποιούν το εν λόγω σήμα στις συναλλαγές, το οποίο προβλέπεται από το άρθρο 9, παράγραφος 1, του κανονισμού (ΕΚ) 207/2009 (1) του Συμβουλίου, της 26ης Φεβρουαρίου 2009, για το κοινοτικό σήμα, να αντιταχθεί σε οποιονδήποτε τρίτον που χρησιμοποιεί σημείο το οποίο ενέχει κίνδυνο συγχύσεως (διότι είναι παρόμοιο με το κοινοτικό σήμα και έχει καταχωρισθεί για παρόμοιες υπηρεσίες ή προϊόντα) ή, αντιθέτως, δεν μπορεί να αντιταχθεί στον τρίτο ο οποίος χρησιμοποιεί αυτό το [δυνάμενο να δημιουργήσει σύγχυση] σημείο, που έχει καταχωρισθεί προς όφελός του ως κοινοτικό σήμα, ενόσω δεν ακυρώνεται προηγουμένως αυτή η καταχώριση του μεταγενεστέρου σήματος;
      
         (1)  EE L 78, σ. 1.